Oglas

Marcel Hirscher se je z zmago na vrhu skupnega seštevka izenačil z Akslom Lundom Svindalom. Foto: Reuters

Kranjec do uspeha kariere na zahtevnem veleslalomu

Kranjec v Alti Badii prvič na stopničkah

Podelitev priznanj najboljšim v Alta Badii

Prva vožnja Žana Kranjca v Alta Badii

Nastop Žana Kranjca za stopničke v Alta Badii

Hirscher je bil razred zase, saj je na obeh progah dosegel najhitrejši čas, Norvežana Henrika Kristoffersena je premagal za 1,70 sekunde! Žan Kranjec, ki je bil tretji že po prvi vožnji, je zaostal 1,82.

Pred skoraj natanko 16 leti je to uspelo Pavlovčiču

Kranjcu zahteven teren očitno zelo leži, saj je bil lani tu četrti. Tokrat je zmogel še mesto višje in se prvič v karieri povzpel na zmagovalni oder. S tem je prekinil skoraj 16-letno slovensko veleslalomsko sušo na moških tekmah za svetovni pokal. Uroš Pavlovčič je bil namreč 20. decembra 2001 tretji v Kranjski Gori.

Kranjec: O tem sem dolgo sanjal

"Obe vožnji sta mi dobro uspeli, ne bom rekel, da optimalno, a za ta teren mi je uspelo super. Tudi v drugo sem dobro branil mesto in mislim, da sem se kar dobro odzval. Sem pa zelo vesel, o tem rezultatu sem sanjal že kar nekaj časa, tako da sem res vesel. Želel sem si že narediti ta korak naprej. V Val d'Iseru sem rekel, da je mogoče že čas za to. Boril sem se in zelo sem vesel, da mi je uspelo," je bil navdušen slovenski junak dneva.

Bergant: Prišel bo dan, ko bo na vrhu

"Žan je pokazal, da je eden izmed najboljših veleslalomistov na svetu, kar govorim že dve leti. Danes je imel tudi zelo dobro izhodišče po prvem teku, v drugem pa je naredil korektno vožnjo. Danes zmagati ne bi mogli, tudi če bi peljal še bolje. A prišel bo dan, ko bo Žan tudi čisto na vrhu. Smo zelo veseli, po dolgem času je slovenski veleslalomist spet na stopničkah. Žan ogromno vlaga v ta šport, v bistvu celega sebe. Počasi je rasel, zdaj je tudi dosti bolj zrel in pripravljen na takšne stvari. Danes je zelo lep dan za nas," je bil zadovoljen glavni trener slovenske moške ekipe v tehničnih disciplinah Klemen Bergant."

Nastopila sta še dva Slovenca, Štefanu Hadalinu sta za finale zmanjkali skoraj dve sekundi, Miha Hrobat pa je odstopil.



Končni vrstni red: 1. M. HIRSCHER AVT 2:25,42 2. H. KRISTOFFERSEN NOR +1,70 3. Ž. KRANJEC SLO 1,82 4. J. MURISIER ŠVI 2,07 5. T. LIGETY ZDA 2,23 6. M. OLSSON ŠVE 2,27 7. M. FELLER AVT 2,33 8. L. DE ALIPRANDINI ITA 2,50 9. A. PINTURAULT FRA 2,80 10. L. K. HAUGEN NOR 2,85 ------------ zunaj finala ------------- 50. Š. HADALIN SLO Vrstni red po 1. vožnji: 1. M. HIRSCHER AVT 1:12,15 2. H. KRISTOFFERSEN NOR +0,17 3. Ž. KRANJEC SLO 0,33 4. M. FELLER AVT 0,37 5. J. MURISIER ŠVI 0,49 6. M. OLSSON ŠVE 0,58 7. T. LIGETY ZDA 0,75 8. L. K. HAUGEN NOR 0,78 9. T. FANARA FRA 1,02 10. L. DE ALIPRANDINI ITA 1,15 ... 50. Š. HADALIN SLO 4,44

Skupno (11/37): 1. M. HIRSCHER AVT 374 . A. L. SVINDAL NOR 374 3. H. KRISTOFFERSEN NOR 365 4. K. JANSRUD NOR 329 5. M. FRANZ AVT 271 6. B. FEUZ ŠVI 266 7. V. KRIECHMAYR AVT 256 8. A. PINTURAULT FRA 232 9. M. MAYER AVT 216 10. A.-A. KILDE NOR 208 ... 22. Ž. KRANJEC SLO 114 54. B. KLINE SLO 40 59. Š. HADALIN SLO 34 62. M. ČATER SLO 31 Veleslalom (3/7): 1. M. HIRSCHER AVT 260 točk 2. H. KRISTOFFERSEN NOR 205 3. A. PINTURAULT FRA 151 4. S. LUITZ NEM 140 5. J. MURISIER ŠVI 119 6. M. FELLER AVT 118 7. Ž. KRANJEC SLO 114 8. M. OLSSON ŠVE 98 9. T. LIGETY ZDA 96 10. M. FAIVRE FRA 74 ... 27. Š. HADALIN SLO 19

Kranjec do uspeha kariere na zahtevnem veleslalomu

Kranjec v Alti Badii prvič na stopničkah

Podelitev priznanj najboljšim v Alta Badii

Prva vožnja Žana Kranjca v Alta Badii